2017թ. դեկտեմբերին Հայաստանի և Ճապոնիայի միջև դիվանագիտական հարաբերությունների հաստատման 25-րդ տարեդարձի կապակցությամբ լույս է տեսել դեսպան Հ.Պողոսյանի հեղինակած «Հայտնագործի՛ր Հայաստանը 25 պատմվածքով» ճապոներեն գիրքը: Հայաստանի պատմության, մշակույթի և կենցաղի առանձնահատկություններին անդրադարձող գիրքը 25 պատմվածքներով ճապոնացի ընթերցողին է ներկայացնում Հայաստանը: Հիմնաբառերով վերնագրված 25 պատմվածքներին («Ծիրան», «Դուդուկ», «Ցեղասպանություն», «Քրիստոնեություն», «Կրթություն», «ՏՏ-ի երկիր» և այլն) զուգահեռ՝ տրվում են թեմային վերաբերող փաստեր, և առանձին ներկայացվում է ճապոնական համապատասխան մշակութային արժեքի կամ պատմական իրադարձության հետ կապը: